CELEX: 32005D0456
Language: sk
Date: 2005-03-09 00:00:00
Title: Rozhodnutie Európskeho parlamentu a Rady č. 456/2005/ES z 9. marca 2005, ktorým sa zriaďuje viacročný program Spoločenstva na zlepšenie dostupnosti, použiteľnosti a využiteľnosti digitálneho obsahu v Európe  (Text s významom pre EHP)

24.3.2005   
            
            
               SK
            
            
               Úradný vestník Európskej únie
            
            
               L 79/1
            
         
      ROZHODNUTIE EURÓPSKEHO PARLAMENTU A RADY Č. 456/2005/ES
   
   z 9. marca 2005,
   ktorým sa zriaďuje viacročný program Spoločenstva na zlepšenie dostupnosti, použiteľnosti a využiteľnosti digitálneho obsahu v Európe
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 157 ods. 3
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s postupom stanoveným v článku 251 zmluvy (2),
   keďže:
   
               (1)
            
            
               Vývoj informačnej spoločnosti a objavenie širokopásmových technológií a služieb ovplyvní život každého občana Európskej únie, medzi iným podnecovaním prístupu k vedomostiam a novými spôsobmi získania vedomostí a teda zvyšovaním dopytu po novom obsahu, aplikáciách a službách.
            
         
               (2)
            
            
               Prenikanie internetu v Spoločenstve výrazne narastá. Príležitosti, ktoré ponúka internet, by sa mali využiť na to, aby každému jednotlivcovi a organizácii v Spoločenstve priniesli sociálne a ekonomické výhody vyplývajúce zo zdieľania informácií a vedomostí. V súčasnosti bola v Európe stanovené etapa na využitie potenciálu digitálneho obsahu.
            
         
               (3)
            
            
               Závery zasadnutia Európskej rady v Lisabone 23. — 24. marca 2000 zdôraznili, že prechod na digitálne hospodárstvo založené na vedomostiach, poháňané novým tovarom a službami, bude silným motorom pre rast, konkurencieschopnosť a pracovné miesta. Pri tejto príležitosti bola osobitne uznaná úloha odvetví obsahu na tvorbe pridanej hodnoty využívaním a prepájaním európskej kultúrnej rozmanitosti.
            
         
               (4)
            
            
               Akčný plán eEurope 2005, ktorý rozvíja Lisabonskú stratégiu, vyzýva na činnosti zamerané na podporu vytvorenia bezpečných služieb, aplikácií a obsahu prostredníctvom širokopásmových sietí, a teda zabezpečiť priaznivé prostredie pre súkromné investície, vytváranie nových pracovných miest, oživenie produktivity, modernizáciu verejných služieb a príležitosti pre každého jednotlivca zúčastniť sa na celosvetovej informačnej spoločnosti.
            
         
               (5)
            
            
               Dopyt širokej spoločnosti, či už občanov, študentov, výskumných pracovníkov, MSP a iných komerčných užívateľov alebo ľudí s osobitnými potrebami, ktorí si želajú rozšíriť svoje vedomosti, alebo „opätovných užívateľov“, ktorý chcú využiť zdroje digitálneho obsahu na tvorbu služieb, po kvalitnom digitálnom obsahu v Európe s vyrovnaným prístupom a užívateľskými právami prudko vzrastá.
            
         
               (6)
            
            
               Stranami zainteresovanými na digitálnom obsahu sú poskytovatelia obsahu (vrátane verejných a súkromných organizácií a inštitúcií, ktoré vytvárajú, zhromažďujú alebo vlastnia digitálny obsah) a používatelia obsahu (vrátane organizácií a podnikov, ktoré patria medzi koncových užívateľov, ktorí opätovne používajú a/alebo pridávajú hodnotu digitálnemu obsahu). Osobitná pozornosť by sa mala venovať účasti MSP.
            
         
               (7)
            
            
               Program eContent (2001 — 2004), prijatý rozhodnutím Rady 2001/48/ES (3), uprednostňoval rozvoj a používanie európskeho digitálneho obsahu na internete a jazykovú rôznorodosť európskych webových stránok v informačnej spoločnosti. Oznámenie Komisie z 10. októbra 2003, ktoré sa týka strednodobého vyhodnotenia programu eContent, znovu potvrdzuje dôležitosť toho, aby sa v tejto oblasti konalo.
            
         
               (8)
            
            
               Technologický pokrok poskytuje potenciál pre pridanie hodnoty obsahu formou uložených vedomostí a zlepšenie interoperability na úrovni služieb, čo je základom pre prístup, používanie a šírenie digitálneho obsahu. Toto má osobitný význam pre tie oblasti verejného záujmu, na ktoré sa tento program zameriava.
            
         
               (9)
            
            
               Podpora spoľahlivých obchodných modelov zvýši kontinuitu projektov iniciovaných v rámci tohto programu a zlepší tak podmienky pre vyššiu ekonomickú návratnosť zo služieb založených na prístupe a opätovnom použití digitálneho obsahu.
            
         
               (10)
            
            
               Legislatívny rámec bol definovaný tak, aby sa venoval výzvam, ktoré prináša digitálny obsah v informačnej spoločnosti (4)
                   (5)
                   (6).
            
         
               (11)
            
            
               Rôzne zvyklosti medzi členskými štátmi pokračujú vo vytváraní technických prekážok, ktoré bránia rozsiahlemu prístupu, používaniu, opätovnému používaniu a využívaniu informácií verejného sektora v Spoločenstve.
            
         
               (12)
            
            
               Ak digitálny obsah zahŕňa osobné údaje, je potrebné dodržiavať smernice 95/46/ES (7) a 2002/58/ES (8) a použité technológie by mali rešpektovať súkromie a tam, kde je to možné, súkromie chrániť.
            
         
               (13)
            
            
               Činnosti Spoločenstva, ktoré sa týkajú obsahu informácií, by mali podporovať mnohojazyčnú a mnohokultúrnu osobitosť Spoločenstva.
            
         
               (14)
            
            
               Opatrenia potrebné na vykonanie tohto rozhodnutia by mali byť prijaté v súlade rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (9).
            
         
               (15)
            
            
               Komisia by mala zaistiť doplnkovosť a synergiu so súvisiacimi iniciatívami a programami Spoločenstva, najmä s tými, ktoré sa týkajú vzdelávania a kultúry a Európskeho rámca pre interoperabilitu.
            
         
               (16)
            
            
               Toto rozhodnutie určuje finančný rámec pre celé obdobie trvania programu, ktorý tvorí pre rozpočtový orgán počas rozpočtového postupu základné východisko v zmysle bodu 33 Medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšovaní rozpočtového postupu (10).
            
         
               (17)
            
            
               Pretože ciele navrhovanej činnosti, a to cieľ urobiť digitálny obsah v Európe dostupnejším, použiteľnejším a využiteľnejším, nemôžu byť v dostatočnej miere dosiahnuté členskými štátmi z dôvodu nadnárodného charakteru danej záležitosti, a preto, že vzhľadom na európsky rozsah a účinky činnosti tieto môžu byť lepšie dosiahnuté na úrovni Spoločenstva, Spoločenstvo môže prijať opatrenia v súlade so zásadou subsidiarity vymedzenou v článku 5 zmluvy. V súlade so zásadou proporcionality vymedzenou v uvedenom článku toto rozhodnutie neprekračuje rámec toho, čo je nevyhnutné na dosiahnutie týchto cieľov,
            
         ROZHODLI TAKTO:
   
      Článok 1
   
   
      Cieľ programu
   
   1.   Týmto rozhodnutím sa zriaďuje program Spoločenstva na obdobie rokov 2005 — 2008 na zlepšenie dostupnosti, použiteľnosti a využiteľnosti digitálneho obsahu v Európe, aby sa uľahčila tvorba a šírenie informácií — v oblastiach verejného záujmu — na úrovni Spoločenstva.
   Program sa nazýva „eContentplus“ (ďalej len program).
   2.   Na účely dosiahnutia celkového cieľa programu sa pozornosť venuje nasledovným akčným smerom:
   
               a)
            
            
               uľahčenie prístupu k digitálnemu obsahu, jeho používania a využívania na úrovni Spoločenstva;
            
         
               b)
            
            
               napomáhanie zlepšeniu kvality a zdokonalenie najlepšej praxe súvisiacej s digitálnym obsahom medzi poskytovateľmi a užívateľmi a medzi odvetviami;
            
         
               c)
            
            
               upevňovanie spolupráce medzi stranami zainteresovanými na digitálnom obsahu a zvyšovaniu povedomia.
            
         Činnosti, ktoré sa majú vykonať na základe akčných smerov, sú zamerané na informácie verejného sektora, priestorové údaje a na vzdelávací, kultúrny a vedecký obsah, ako je vymedzené v prílohe I. Program sa vykonáva v súlade s prílohou II.
   
      Článok 2
   
   
      Účasť
   
   1.   Účasť na programe je otvorená pre právnické osoby usadené v členských štátoch. Účasť je tiež otvorená pre právnické osoby usadené v kandidátskych krajinách v súlade s platnými alebo budúcimi dvojstrannými dohodami s týmito krajinami.
   2.   Účasť na programe môže byť otvorená pre právnické osoby usadené v štátoch EZVO, ktoré sú zmluvnými stranami dohody o EHP v súlade s ustanoveniami tejto dohody.
   3.   Účasť na programe bez finančnej podpory Spoločenstva môže byť otvorená pre právnické osoby usadené v tretích krajinách a pre medzinárodné organizácie, ak takáto účasť účinne prispieva k vykonávaniu programu. Rozhodnutie, ktorým sa takáto účasť umožní, sa prijíma v súlade s postupom uvedeným v článku 4 ods. 2.
   
      Článok 3
   
   
      Právomoci Komisie
   
   1.   Komisia zodpovedá za vykonávanie programu.
   2.   Komisia na základe tohto rozhodnutia vypracuje pracovný program.
   3.   Pri vykonávaní programu Komisia v úzkej spolupráci s členskými štátmi zabezpečuje všeobecný súlad a doplnkovosť s ostatnými príslušnými politikami, programami a činnosťami Spoločenstva, ktoré majú dosah na rozvoj a použitie európskeho digitálneho obsahu a na podporu jazykovej rôznorodosti v informačnej spoločnosti, najmä na programy výskumu a technologického rozvoja Spoločenstva, IDA, eTEN, eInclusion, eLearning, MODINIS a Safer Internet.
   4.   Komisia koná v súlade s postupom uvedeným v článku 4 ods. 2 na nasledovné účely:
   
               a)
            
            
               prijatie a modifikácia pracovného programu;
            
         
               b)
            
            
               určenie kritérií a obsahu výziev na predkladanie návrhov v súlade s cieľmi stanovenými v článku 1;
            
         
               c)
            
            
               hodnotenie navrhovaných projektov podľa výziev na predkladanie návrhov na financovanie Spoločenstvom s odhadovanou sumou príspevku Spoločenstva, ktorá je rovná alebo vyššia ako 1 mil. EUR;
            
         
               d)
            
            
               každé odchýlenie od pravidiel stanovených v prílohe II.
            
         5.   Komisia informuje výbor uvedený v článku 4 o pokroku pri vykonávaní programu.
   
      Článok 4
   
   
      Výbor
   
   1.   Komisii pomáha výbor.
   2.   Ak je uvedený odkaz na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia jeho článku 8.
   Obdobie ustanovené v článku 4 ods. 3 rozhodnutia 1999/468/ES sú tri mesiace.
   3.   Výbor prijme svoj rokovací poriadok.
   
      Článok 5
   
   
      Monitorovanie a vyhodnotenie
   
   1.   Na účely zabezpečenia toho, aby bola pomoc Spoločenstva účinne využívaná, Komisia zabezpečí, aby činnosti podľa tohto rozhodnutia podliehali predchádzajúcemu posúdeniu, sledovaniu a následnému vyhodnoteniu.
   2.   Komisia monitoruje vykonávanie projektov podľa tohto programu. Komisia vyhodnotí spôsob, akým sú projekty realizované, a dosad ich vykonávania na účely posúdenia toho, či boli dosiahnuté pôvodné ciele.
   3.   Komisia predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o vykonaní akčných smerov uvedených v článku 1 ods. 2 najneskôr do polovice roka 2006. V tejto súvislosti Komisia predloží správu o súlade sumy pre roky 2007 — 2008 s finančným výhľadom. Ak je to vhodné, Komisia prijme nevyhnutné kroky v rámci rozpočtových postupov pre roky 2007 — 2008 na zabezpečenie súladu ročných rozpočtových prostriedkov s finančným výhľadom. Na konci programu Komisia predloží záverečnú hodnotiacu správu.
   4.   Komisia predloží Európskemu Parlamentu a Rade výsledky svojich kvantitatívnych a kvalitatívnych hodnotení spolu s príslušnými návrhmi na zmenu a doplnenie tohto rozhodnutia. Výsledky predloží pred predložením návrhu všeobecného rozpočtu Európskej únie na roky 2007 a 2009.
   
      Článok 6
   
   
      Finančný rámec
   
   1.   Finančný rámec pre vykonávanie činností Spoločenstva podľa tohto rozhodnutia na obdobie od 1. januára 2005 to 31. decembra 2008 sa týmto stanovuje na 149 mil. EUR, z ktorých 55,6 mil. je vyhradených na obdobie do 31. decembra 2006.
   2.   Na obdobie po 31. decembri 2006 sa suma považuje za potvrdenú, ak bude v tejto fáze v súlade s platným finančným výhľadom na obdobie začínajúce v roku 2007.
   3.   Ročné rozpočtové prostriedky na obdobie rokov 2005 — 2008 povolí rozpočtový orgán v medziach finančného výhľadu. Informatívne rozčlenenie výdavkov je uvedené v prílohe III.
   
      V Štrasburgu 9. marca 2005
      
         
            Za Európsky parlament
         
         
            predseda
         
         J. P. BORRELL FONTELLES
         
      
      
         
            Za Radu
         
         
            predseda
         
         N. SCHMIT
         
      
   
   
      (1)  Ú. v. EÚ C 117, 30.4.2004, s. 49.
   
      (2)  Stanovisko Európskeho parlamentu z 22. apríla 2004 (zatiaľ neuverejnené v úradnom vestníku), spoločná pozícia Rady z 24. septembra 2004 (Ú. v. EÚ C 25E, 1.2.2005, s. 19) a pozícia Európskeho parlamentu z 27. januára 2005 (zatiaľ neuverejnená v úradnom vestníku). Rozhodnutie Rady z 28. februára 2005.
   
      (3)  Ú. v. ES L 14, 18.1.2001, s. 32.
   
      (4)  Smernica Európskeho parlamentu a Rady 2003/98/ES zo 17. novembra 2003 o opakovanom použití informácií verejného sektora (Ú. v. EÚ L 345, 31.12.2003, s. 90).
   
      (5)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, 22.6.2001, s. 10).
   
      (6)  Smernica Európskeho parlamentu a Rady 96/9/ES z 11. marca 1996 o právnej ochrane databáz (Ú. v. ES L 77, 27.3.1996, s. 20).
   
      (7)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31). Smernica zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).
   
      (8)  Smernica Európskeho parlamentu a Rady 2002/58/ES z 12. júla 2002 týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37).
   
      (9)  Ú. v. ES L 184, 17.7.1999, s. 23.
   
      (10)  Ú. v. ES C 172, 18.6.1999, s. 1. Dohoda zmenená a doplnená rozhodnutím Európskeho parlamentu a Rady 2003/429/ES (Ú. v. EÚ L 147, 14.6.2003, s. 25).
   
      PRÍLOHA I
      
         Činnosti
      
      I.   ÚVOD
      Celkovým cieľom programu eContentplus je, aby sa digitálny obsah v Európe stal dostupnejším, použiteľnejším a využiteľnejším a aby sa uľahčila tvorba a šírenie informácií — v oblastiach verejného záujmu — na úrovni Spoločenstva.
      Program vytvorí lepšie podmienky pre prístup a riadenie digitálneho obsahu a služieb v mnohojazyčných a mnohokultúrnych prostrediach. Rozšíri možnosti výberu pre užívateľov a podporí nové spôsoby vzájomného pôsobenia na digitálny obsah s novými vedomosťami, teda vlastnosti, ktoré sa stávajú veľmi dôležitými na to, aby bol obsah dynamickejší a vyhovoval osobitným požiadavkám (vzdelávanie, kultúra, ľudia s osobitnými potrebami atď.).
      Program pripraví cestu pre štruktúrovaný rámec kvalitného digitálneho obsahu v Európe — Európska oblasť digitálneho obsahu — uľahčovaním výmeny skúseností, najlepšej praxe a vzájomným odovzdávaním medzi odvetviami obsahu, poskytovateľmi obsahu a užívateľmi.
      
                  a)
               
               
                  uľahčenie prístupu k digitálnemu obsahu, jeho používania a využívania na úrovni Spoločenstva;
               
            
                  b)
               
               
                  napomáhanie zlepšeniu kvality a zdokonalenie najlepšej praxe súvisiacej s digitálnym obsahom medzi poskytovateľmi a užívateľmi a medzi odvetviami;
               
            
                  c)
               
               
                  upevňovanie spolupráce medzi stranami zainteresovanými na digitálnom obsahu a zvyšovanie povedomia.
               
            II.   AKCNE SMERY
      
                  
                     A.
                  
               
               
                  Uľahčenie prístupu k digitálnemu obsahu, jeho používania a využívania na úrovni Spoločenstva.
                  Činnosti, ktoré sa majú vykonať na základe tohto akčného smeru, zahŕňajú vytvorenie sietí a aliancií medzi zainteresovanými stranami na podporu vytvárania nových služieb.
                  Cieľovými oblasťami sú informácie verejného sektora, priestorové údaje, vzdelávanie a kultúrny obsah.Pozornosť sa bude venovať:
                              a)
                           
                           
                              podpore širšieho uznania dôležitosti informácií verejného sektora (IVS), ich komerčnej hodnoty a súvisiacich spoločenských dosahov ich využívania. Činnosti zlepšia efektívne cezhraničné používanie a využívanie IVS medzi organizáciami verejného sektora a súkromnými spoločnosťami vrátane MSP pri informačných produktoch a službách s pridanou hodnotou;
                           
                        
                              b)
                           
                           
                              podpore širšieho využitia priestorových údajov orgánmi verejného sektora, súkromnými spoločnosťami, vrátane MSP, a občanmi prostredníctvom mechanizmov spolupráce na európskej úrovni. Činnosti by sa mali venovať technickým a organizačným otázkam, aby sa vyhli duplikácii a súborom s nedostatočne rozvinutými územnými údajmi. Mali by presadzovať cezhraničnú interoperabilitu prostredníctvom podpory koordinácie medzi kartografickými agentúrami a podporovať vznik nových služieb pre mobilných užívateľov na európskej úrovni. Tiež by mali podporovať používanie otvorených noriem;
                           
                        
                              c)
                           
                           
                              podpore šírenia otvorených európskych fondov vedomostí digitálnych objektov pre vzdelávacie a výskumné spoločenstvá, ako aj pre jednotlivcov. Činnosti podporia vytváranie transeurópskych sprostredkovacích služieb pre obsah digitálneho vzdelávania s pridruženými obchodnými modelmi. Činnosti by tiež mali povzbudiť používanie otvorených noriem a vytváranie veľkých skupín užívateľov pre analyzovanie a testovanie systémov, ktoré predchádzajú normalizácii, a systémov špecifikácií s cieľom stanoviť európske mnohojazyčné a mnohokultúrne aspekty v procese definovania globálnych noriem pre obsah digitálneho vzdelávania;
                           
                        
                              d)
                           
                           
                              podpore vytvorenia transeurópskych informačných infraštruktúr na prístup a používanie vysokokvalitných európskych digitálnych kultúrnych a vedeckých zdrojov prostredníctvom prepojenia virtuálnych knižníc a pamätí Spoločenstva atď. Činnosti by mali zahŕňať koordinovaný prístup k digitalizácii a budovaniu zbierok, uchovávaniu digitálnych objektov a inventárov kultúrnych a vedeckých digitálnych zdrojov. Mali by zlepšovať prístup k digitálnemu kultúrnemu a vedeckému bohatstvu prostredníctvom účinných licenčných systémov a kolektívneho preventívneho uvoľnenia práv.
                           
                        
            
                  
                     B.
                  
               
               
                  Napomáhanie zlepšeniu kvality a zdokonalenie najlepšej praxe súvisiacej s digitálnym obsahom medzi poskytovateľmi a užívateľmi a medzi odvetviami.
                  Činnosti, ktoré sa majú vykonať na základe tohto akčného smeru, sú zamerané na uľahčovanie identifikácie a širokého rozšírenia najlepšej praxe v metódach, postupoch a operáciách na dosiahnutie vyššej kvality, výkonnosti a účinnosti pri vytváraní, používaní a distribúcii digitálneho obsahu.
                  Tieto činnosti zahŕňajú pokusy, ktoré dokazujú schopnosť vyhľadávať, používať, opätovne používať, zložiť digitálny obsah, ako aj jeho schopnosť interoperability v rámci kontextu platného právneho rámca, pričom od úvodnej etapy postupu spĺňajú požiadavku rôznych cieľových skupín a trhov v narastajúcom mnohojazyčnom a mnohokultúrnom prostredí a prekračujú bežné lokalizačné technológie.
                  Tieto činnosti budú využívať výhody zdokonaleného digitálneho obsahu pomocou údajov, ktoré sú strojovo zrozumiteľné (semanticky dobre definované metaúdaje založené na príslušnej deskriptívnej terminológii, slovníkoch a logických postupnostiach).
                  Pokusy sa budú vykonávať v tematických skupinách. Získavanie, rozširovanie a medziodborové odovzdávanie získaných vedomostí bude tvoriť neoddeliteľnú súčasť pokusov.
                  Cieľovými oblasťami sú IVS, priestorové údaje, digitálny vzdelávací a kultúrny obsah, ako aj vedecký a akademický digitálny obsah.
               
            
                  
                     C.
                  
               
               
                  Upevňovanie spolupráce medzi stranami zainteresovanými na digitálnom obsahu a zvyšovanie povedomia.
                  Činnosti, ktoré sa majú vykonať na základe tohto akčného smeru, zahŕňajú opatrenia sprevádzajúce príslušné právne predpisy, ktoré sa týkajú digitálneho obsahu, a opatrenia podporujúce rozšírenú spoluprácu medzi stranami zainteresovanými na digitálnom obsahu, ako aj budovanie povedomia. Tieto činnosti budú podporovať rozvoj nástrojov na porovnávanie výkonnosti, nástrojov na monitorovanie a analýzy, posudzovanie dosahu programu a rozširovanie výsledkov. Budú identifikovať a analyzovať vznikajúce príležitosti a problémy (napr. dôvera, označovanie kvality, práva duševného vlastníctva vo vzdelávaní) a v prípade potreby navrhujú vhodné riešenia.
               
            
   
      PRÍLOHA II
      
         Prostriedky vykonávania programu
      
      
                  1.
               
               
                  Komisia bude vykonávať program v súlade s technickým obsahom uvedeným v prílohe I.
               
            
                  2.
               
               
                  Program sa bude vykonávať prostredníctvom nepriamych činností zahŕňajúcich:
                  
                              a)
                           
                           
                              Činnosti so spoločnými nákladmi
                              
                                          i)
                                       
                                       
                                          projekty vytvorené na šírenie vedomostí s cieľom zlepšenia existujúcich produktov, postupov a/alebo služieb a/alebo plnenia potrieb politík Spoločenstva. Financovanie zo strany Spoločenstva spravidla nepresiahne 50 % nákladov na projekt. Subjektom verejného sektora môžu byť dodatočné náklady uhradené do výšky 100 %;
                                       
                                    
                                          ii)
                                       
                                       
                                          využitie najlepšej praxe s cieľom rozšírenia vedomostí. Spravidla sa vykonávajú v tematických skupinách a sú prepojené prostredníctvom tematických sietí. Príspevok Spoločenstva na opatrenia stanovené na základe tohto bodu bude obmedzený na priame výdavky považované za nevyhnutné alebo primerané na dosiahnutie osobitných cieľov činnosti;
                                       
                                    
                                          iii)
                                       
                                       
                                          tematické siete: siete spájajúce rôzne zainteresované strany okolo daného technologického a organizačného cieľa s cieľom uľahčenia koordinácie činností a prenosu vedomostí. Môžu byť spojené s činnosťami najlepšej praxe. Poskytne sa podpora pre dodatočné oprávnené náklady na koordináciu a zavedenie siete. Účasť Spoločenstva môže pokryť dodatočné oprávnené náklady na tieto opatrenia.
                                       
                                    
                        
                              b)
                           
                           
                              Sprievodné opatrenia
                              Sprievodné opatrenia prispejú k vykonaniu programu alebo príprave budúcich činností. Vylúčené sú opatrenia venované komercializácii produktov, postupov alebo služieb, marketingové činnosti a podpora predaja.
                              
                                          i)
                                       
                                       
                                          štúdie podporujúce program vrátane prípravy budúcich činností;
                                       
                                    
                                          ii)
                                       
                                       
                                          výmena informácií, konferencie, semináre, workshopy alebo iné stretnutia a riadenie skupinových činností;
                                       
                                    
                                          iii)
                                       
                                       
                                          rozširovanie, informačné a komunikačné činnosti.
                                       
                                    
                        
            
                  3.
               
               
                  Výber činností so spoločnými nákladmi sa bude zakladať na výzvach na predkladanie návrhov zverejnených na internetovej stránke Komisie v súlade s platnými rozpočtovými ustanoveniami.
               
            
                  4.
               
               
                  Žiadosti na poskytnutie podpory zo strany Spoločenstva by mali tam, kde je to vhodné, uviesť finančný plán s uvedením zložiek, ktoré sa podieľajú na financovaní projektu, vrátane finančnej podpory požadovanej od Spoločenstva, a všetky ďalšie požiadavky o poskytnutie podpory alebo poskytnutie podpory z iných zdrojov.
               
            
                  5.
               
               
                  Sprievodné opatrenia sa budú vykonávať prostredníctvom výziev na predloženie ponúk v súlade s platnými rozpočtovými ustanoveniami.
               
            
   
      PRÍLOHA III
      
         Informatívne rozčlenenie výdavkov
      
      
                  1.
               
               
                  Uľahčenie prístupu k digitálnemu obsahu, jeho používania a využívania na úrovni Spoločenstva.
               
               
                  40—50 %
               
            
                  2.
               
               
                  Napomáhanie zlepšeniu kvality a zdokonalenie najlepšej praxe súvisiacej s digitálnym obsahom medzi poskytovateľmi a užívateľmi a medzi odvetviami
               
               
                  45—55 %
               
            
                  3.
               
               
                  Upevňovanie spolupráce medzi stranami zainteresovanými na digitálnom obsahu a zvyšovanie povedomia
               
               
                  8—12 %